**Իգնասիո Պինասո** (Իգնասիո Պինասո Կամարլենչ, իսպ.՝ Ignacio Pinazo Camarlench, հունվարի 11, 1849(1849-01-11), Վալենսիա, Իսպանիա - հոկտեմբերի 18, 1916(1916-10-18), Գոդելյա, Horta Nord, Վալենսիա, Վալենսիա, Իսպանիա), իսպանացի նկարիչ։ Նկարել է իմպրեսիոնիստական ոճով։ Նկարիչ Խոսե Պինասո Մարտինեսի և քանդակագործ Իգնասիո Պինասո Մարտինեսի հայրը։

Կենսագրություն
--------------

Իգնասիո Պինասոն ծնվել է աղքատ ընտանիքում։ Վաղ տարիքից ընտանիքին օգնելու համար ստիպված էր զբաղվել տարբեր արհեստներով։ Սովորել է մինչև ութերորդ դասարան, որից հետո մայրը մահացել է խոլերայից, և երիտասարդ Իգնասիոն աշխատել է որպես արծաթագործ, սալիկների նկարիչ, հովհարներ պատկերազարդող։ Հոր մահից հետո ապրել է տատիկի և պապիկի մոտ։ 1864 թվականին ընդունվել է Վալենսիայի Սան Կառլոս գեղարվեստի թագավորական ակադեմիա, ապրուստը վաստակել է աշխատելով որպես գլխարկագործ։ Նրա գեղարվեստական կարիերան սկսել է, երբ նա 21 տարեկան էր։ Երեք տարի անց հաջողության է հասել Բարսելոնում։ 1871 թվականին Իգնասիոյի աշխատանքն առաջին անգամ ցուցադրվել է Գեղարվեստի ազգային ցուցահանդեսում։ Երկու անգամ այցելել է Հռոմ (առաջին անգամ 1873 թվականին նկար վաճառելու շնորհիվ)։ 1876-1881 թվականներին դրամաշնորհով ապրել է Հռոմում։ 1874 թվականին հայրենի քաղաք վերադառնալով՝ նա թողնում է ավանդական պատմական թեմաներ նկարելը և սկսում նկարել ընտանեկան թեմաներ, մերկ կերպարներ, առօրյա կյանքի տեսարաններ։ 1884 թվականին Վալենսիայում խոլերայի համաճարակի պատճառով Իգնասիոն ժամանակավոր տեղափոխվում է Բետերա, որտեղ բնակվում է բանկիր Խոսե Յաումանդրեուի «Մարիա» վիլայում։ 1884-1886 թվականներին Իգանսիոն դասավանդել է Վալենսիայի դպրոցում։ Վալենսիայի արիստոկրատների համար կատարել է տարբեր կոմերցիոն աշխատանքներ։

Պարգևներ
--------

1881 և 1885 թվականների ցուցահանդեսների ժամանակ արժանացել է արծաթե, 1887 և 1899 թվականների ցուցահանդեսների ժամանակ՝ ոսկե մեդալների։ 1912 թվականին արժանացել է թագավորական մեդալի։

Հիշատակ
-------

Իգնասիո Պինասոյի անունով փողոց կա Վալենսիայում։

Ընտանիք
-------

Իգնասիոն ամուսնացել է Տերեսա Մարտինես Մոնտֆորտտի հետ։ Ունեցել է երկու որդի՝ Իգնասիոն և Խոսեն, ովքեր նույնպես նկարիչներ են դարձել։

Ստեղծագործություններ
--------------------

Իգնասիո Պինասոն աշխատել է մուգ գույներով, սև, շագանակագույն երանգներով, ինչպես նաև իմպրեսիոնիզմին բնորոշ ներկապնակով։ Նրա աշխատանքներում հաճախ ակնհայտ են վրձնի արագ հարվածներ։

Իգնասիո Պինասոյի կտավներից են՝

* *Las hijas del Cid* (Էլ Սիդի դուստրերը, 1879)
* *Los últimos momentos del rey Don Jaime el Conquistador en el acto de entregar su espada a su hijo Don Pedro*
* *El guardavía* (Դրոշակակիրը, 1877)
* *Barca en la playa* (Նավակը լողափին, 1890)

Պինասոյի աշխատանքների մի մասը կարելի է տեսնել Սիեսա քաղաքի «Basilica de la Asuncion»-ում, Վալենսիայի «San Pio V» կերպարվեստի թանգարանում, Պրադո թանգարանում։ Նկարչի աշխատանքների ամենամեծ հավաքածուն կարելի է տեսնել Վալենսիայի Ժամանակակից արվեստի ինստիտուտում, որտեղ ներկայացված են նրա ավելի քան հարյուր նկարներ և վեց հարյուր գծանկարներ։

Պատկերասրահ
-----------

* «Դրոշակակիրը»«Դրոշակակիրը»
* «Նստած կինը»«Նստած կինը»
* «Դոնյա Տերեսա Մարտինեսի դիմանկարը»«Դոնյա Տերեսա Մարտինեսի դիմանկարը»
* «Դոն Մանուել Կոմասի դիմանկարը»«Դոն Մանուել Կոմասի դիմանկարը»
* «Սռնի»«Սռնի»
* «Գոդելյայի իմ փողոցը»«Գոդելյայի իմ փողոցը»
* «Գոդելյայի ջրաղացի խաչը»«Գոդելյայի ջրաղացի խաչը»
* «Էլ Սիդի դուստրերը»«Էլ Սիդի դուստրերը»

Գրականություն
-------------

* Pérez Rojas, Javier; Alcaide Delgado, José Luis. Ignacio Pinazo en la colección del IVAM Valencia 2001 ISBN 84-8003-272-3
* Gracia Beneyto, C. La imatge del pensament : el paisatge en Ignacio Pinazo Valencia 2001 ISBN 84-89413-94-0
* Martín de Argila, M. Ignacio Pinazo : los inicios de la pintura moderna Madrid 2005 ISBN 84-89455-88-0
* Pérez Rojas, F. J. Ignacio Pinazo Camarlench : historia, estudios e impresiones Valencia 2006 ISBN 84-7579-140-9

Ծանոթագրություններ
------------------

1. 1 2 3 4  RKDartists (նիդերլ.)
2. 1 2 3 4  Benezit Dictionary of Artists — OUP, 2006. — ISBN 978-0-19-977378-7
3. 1 2  Diccionario biográfico español (իսպ.) — Real Academia de la Historia, 2011.
4. ↑
5. ↑  Balbás Ibáñez, María Soledad. «Pinazo Martínez, Ignacio»
6. ↑  ARTEHISTORIA. «Pinazo Camarlench, Ignacio - Personajes - ARTEHISTORIA V2». *ARTEHISTORIA* (իսպաներեն). Արխիվացված է օրիգինալից 2016 թ․ օգոստոսի 6-ին. Վերցված է 2016 թ․ դեկտեմբերի 17-ին.

Արտաքին հղումներ
----------------

* Artehistoria: Ignacio Pinazo Camarlench Արխիվացված 2016-08-06 Wayback Machine
* PINAZO. De la gran tradición al modernismo

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Իգնասիո Պինասո» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists · Find A Grave |
|  |
| Բառարաններ և հանրագիտարաններ | Մեծ կատալոնական |
|  |
| 

|  Չափորոշչային վերահսկողություն |
| --- |
|  |
| BNC: a10240494 · BNE: XX1121631 · BNF: 135071112 · GND: 12390790X · ISNI: 0000000066360739 · LCCN: n83214009 · SUDOC: 069744432 · VIAF: 15691187 · ULAN: 500018149 · WorldCat VIAF: 15691187 |

 |

 |